# Adatkezelés

### A Wikipédiából, a szabad lexikonból.

Az adatvédelmi törvény a következőképpen definiálja az adatkezelés fogalmát:

  az alkalmazott eljárástól függetlenül az adatokon végzett bármely művelet vagy a műveletek összessége, így például gyűjtése, felvétele, rögzítése, rendszerezése, tárolása, megváltoztatása, felhasználása, továbbítása, nyilvánosságra hozatala, összehangolása vagy összekapcsolása, zárolása, törlése és megsemmisítése, valamint az adatok további felhasználásának megakadályozása. Adatkezelésnek számít a fénykép-, hang- vagy képfelvétel készítése, valamint a személy azonosítására alkalmas fizikai jellemzők (pl. ujj- vagy tenyérnyomat, DNS-minta, íriszkép) rögzítése is.[1]

Személyes adat kezelésekor figyelembe kell venni az ezt szabályozó adatvédelmi törvény előírásait. Tekintettel arra, hogy az adatvédelmi törvény 3. § (1) bekezdése szerint:

  (1) Személyes adat akkor kezelhető, ha
  a) ahhoz az érintett hozzájárul, vagy
  b) azt törvény vagy – törvény felhatalmazása alapján, az abban meghatározott körben – helyi önkormányzat rendelete elrendeli.

Így a fenti tevékenységek bármelyikét - előzetes felvilágosítás után[2] - akkor lehet elvégezni, ha azt egy törvény elrendeli, vagy az érintett önkéntesen beleegyezett.

## [szerkesztés] Lásd még

- Adatfeldolgozás

## [szerkesztés] Hivatkozások

1. ^ 1992. évi LXIII. törvény 2. § (9) bekezdés
2. ^ 1992. évi LXIII. törvény 6. §

A lap eredeti címe "http://hu.wikipedia.org../../../a/d/a/Adatkezel%C3%A9s.html"

Kategóriák: Jog | Adatvédelem

##### Views

- Szócikk
- Vitalap
- Aktuális változat

##### Keresés